CELEX: 32011R1200
Language: el
Date: 2011-11-18 00:00:00
Title: Εκτελεστικός κανονισμός (ΕΕ) αριθ. 1200/2011 της Επιτροπής, της 18ης Νοεμβρίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

23.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 305/6
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1200/2011 ΤΗΣ ΕΠΙΤΡΟΠΉΣ
   της 18ης Νοεμβρίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί του κοινοτικού τελωνειακού κώδικα, ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφώνεται με τον παρόντα κανονισμό (2).
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες, που εκδίδουν οι τελωνειακές αρχές των κρατών μελών και που δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα μετά από αυτή της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Νοεμβρίου 2011.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Χειροκίνητη μηχανική συσκευή για τη διοχέτευση υγρού σε δοχείο με σκοπό την εκτέλεση τιτλομετρικών αναλύσεων (ονομαζόμενη «ψηφιακή συσκευή τιτλοδοτήσεων»).
                  Η συσκευή περιλαμβάνει ρυθμιζόμενο μηχανικό τροφοδότη με χώρο για φύσιγγα, περιστρεφόμενο κομβίο παροχής, μηχανικό απαριθμητή, περιστρεφόμενο κομβίο επαναφοράς απαριθμητή, και χειρολαβή.
                  Η συσκευή τιτλοδοτήσεων είναι δοσιμετρική συσκευή ακριβείας, η οποία με κάθε βήμα στροφής του κομβίου παροχής διοχετεύει μία σταγόνα του χρησιμοποιούμενου τιτλοδότη στο προς ανάλυση υγρό (αναλύτης). Η σταγόνα περιέχει συγκεκριμένο όγκο του τιτλοδότη. Ο αριθμός των σταγόνων που διοχετεύονται από τη συσκευή τιτλοδότησεων εμφαίνεται στον απαριθμητή.
                  Το αναλυτικό αποτέλεσμα προσδιορίζεται με την αντίδραση του αναλύτη στη διοχετευόμενη ποσότητα τιτλοδότη. Η ποσότητα του τιτλοδότη προσδιορίζεται με πολλαπλασιασμό του αριθμού των σταγόνων επί τον ειδικό όγκο του χρησιμοποιούμενου τιτλοδότη.
               
               
                  8479 89 97
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 8479, 8479 89 και 8479 89 97.
                  Επειδή η συσκευή δεν εκτοπίζει συνεχώς όγκους υγρού, αποκλείεται η κατάταξή της ως αντλίας στην κλάση 8413.
                  Η συσκευή δεν εκτελεί χημική ανάλυση του τιτλοδότη ή του αναλύτη. Συνεπώς, αποκλείεται η κατάταξη στις συσκευές για χημικές αναλύσεις της κλάσης 9027.
                  Έστω και αν η συσκευή συμβάλλει στη διαδικασία της χημικής ανάλυσης, δεν μπορεί να θεωρηθεί μέρος ή εξάρτημα συσκευής αυτού του είδους με βάση τη σημείωση 2 στοιχείο α) του Κεφαλαίου 90.
                  Η συσκευή δεν χρησιμοποιείται για τη μέτρηση, σε μονάδες όγκου, της ποσότητας υγρού που διέρχεται μέσω σωλήνα. Συνεπώς, αποκλείεται η κατάταξή της ως συσκευής της κλάσης 9028.
                  Η συσκευή καταμετρά τον αριθμό των σταγόνων αλλά δεν μετρά τη διοχετευόμενη ποσότητα. Συνεπώς, η κατάταξή της ως συσκευής της κλάσης 9031 αποκλείεται.
                  Επειδή, εκτός από την καταμέτρηση συνόλου μονάδων (σταγόνων), κατά κύριο λόγο η συσκευή διανέμει συγκεκριμένο όγκο υγρού, λειτουργεί ως προχοΐδα με μηχανικό απαριθμητή.
                  Συνεπώς πρέπει να καταταχθεί στον κωδικό ΣΟ 8479 89 97, ως άλλη μηχανή και συσκευή με ιδιαίτερη λειτουργία που δεν κατονομάζεται ούτε περιλαμβάνεται αλλού στο κεφάλαιο 84.